23.9.2022
FI
Euroopan unionin virallinen lehti
C 364/5
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10699 – SALMAR / NTS) (ETA:n kannalta merkityksellinen teksti)
(2022/C 364/04)
1.
Komissio vastaanotti 12. syyskuuta 2022 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — SalMar ASA (SalMar, Norja), joka on viime kädessä yrityksen Kvarv AS määräysvallassa. — NTS ASA (NTS, Norja).
SalMar hankkii sulautuma-asetuksen 3 artiklan 1 kohdan b alakohdassa tarkoitetun määräysvallan yrityksessä NTS.
Keskittymä toteutetaan 17. maaliskuuta 2022 ilmoitetulla julkisella tarjouksella.
2.
Kyseisten yritysten liiketoiminnan sisältö on seuraava:
— SalMar on lohen tuottaja, joka harjoittaa viljely- ja jalostustoimintaa Norjassa, Islannissa ja Skotlannissa, kun taas sen emoyhtiöllä Kvarv AS:llä on muita vesiviljelyalalla toimivia tytäryhtiöitä. — NTS toimii tytäryhtiöidensä SalmoNor AS:n, Norwegian Royal Salmon ASA:n ja Frøy ASA:n kautta lohen viljelyn ja jalostuksen alalla Norjassa ja Islannissa sekä muilla vesiviljelyalan osa-alueilla.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.10699 – SalMar / NTS (1) EUVL L 24, 29.1.2004, s. 1 (”sulautuma-asetus”).